Pekka Marjamäki

Pekka Tapani Marjamäki (18. joulukuuta 1947 Tampere – 10. toukokuuta 2012 Tampere) oli suomalainen jääkiekkoilija. 1970-luvun parhaisiin suomalaispuolustajiin lukeutunut Marjamäki oli aktiiviaikoinaan Suomen A-maajoukkueen runkopelaajia. Seurajoukkueissa hän kotimaassa pelatessaan edusti vain Tapparaa. Marjamäki tuli tunnetuksi kovasta lyöntilaukauksestaan. Hän pelasi Tapparassa kaudet 1964–1979 ja 1981–1984. Välissä Marjamäki kävi kokeilemassa Ruotsin sarjan vauhtia HV71:ssä. Hän voitti urallaan viisi Suomen mestaruutta ja yhteensä yhdeksän mitalia. Marjamäki pelasi kaiken kaikkiaan 476 ottelua SM-sarjan ja -liigan runkosarjassa tehoilla 125+129 sekä 50 pudotuspeliottelua pistein 14+16. Suomea Marjamäki edusti kymmenen kertaa MM- ja kahdesti olympiatasolla. Hänet valittiin vuoden 1975 MM-kisoissa parhaaksi puolustajaksi oltuaan Suomen paras pistemies yhdessä Lasse Oksasen kanssa. Marjamäki pelasi lopulta 251 A-maaottelua ja teki niissä tehot 40+25. Tappara on jäädyttänyt Marjamäen pelinumeron 3. Kansainvälinen Jääkiekkoliitto on valinnut hänet kansainväliseen kuuluisuuksien galleriaan. ==Saavutukset ja palkinnot== *Viisi Suomen mestaruutta (1975, 1977, 1979, 1982, 1984) *Kolme SM-hopeaa ja yksi SM-pronssi *Suomen paras jääkiekkoilija (1975) *Lynces Academicin parhaan puolustajan patsas (1975) *Valinta SM-sarjan tai -liigan All Stars -kentälliseen (1975, 1976, 1978) *MM-kilpailujen paras puolustaja (1975) *Valinta MM-kilpailujen All Stars -kentälliseen (1975) *Tappara on jäädyttänyt Marjamäen pelinumeron 3 *Suomen Jääkiekkoleijona #68 *IIHF Hall of Famen pelaajajäsen 1998 ==Muuta== Siviiliammatiltaan Marjamäki oli palomies. Hän työskenteli peliuransa aikana ja sen jälkeen 36 vuotta Tampereen pelastuslaitoksella.http://is12.snstatic.fi/binary/lue-pekka-marjamaen- haastattelu-sankareita-kaikki--sarjasta/bin-1288755026679.pdf Hänellä oli myös ravintola Ylöjärvellä. Marjamäki sai sydänkohtauksen 7. toukokuuta 2012 ja menehtyi 10. toukokuuta. ==Tilastot== 1964–1965 Tappara SM-sarja 18 1 2 3 25 – – – – – 1965–1966 Tappara Suomensarja 14 3 4 7 17 – – – – – 1966–1967 Tappara SM-sarja 22 5 3 8 47 – – – – – MM 7 1 0 1 14 1967–1968 Tappara SM-sarja 17 0 3 3 25 – – – – – 1968–1969 Tappara SM-sarja 22 4 7 11 30 – – – – – MM 10 0 0 0 6 1969–1970 Tappara SM-sarja 22 15 5 20 40 – – – – – MM 9 0 1 1 0 1970–1971 Tappara SM-sarja 32 11 7 18 38 – – – – – MM 9 2 0 2 2 1971–1972 Tappara SM- sarja 32 10 8 18 18 – – – – – OK 6 0 0 0 2 MM 9 1 2 3 2 1972–1973 Tappara SM- sarja 36 7 13 20 23 – – – – – 1973–1974 Tappara SM-sarja 36 8 10 18 38 – – – – – MM 10 1 3 4 0 1974–1975 Tappara SM-sarja 36 16 9 25 16 – – – – – MM 10 6 2 8 8 1975–1976 Tappara SM-liiga 35 9 11 20 52 4 2 0 2 0 OK 5 2 1 3 2 1976–1977 Tappara SM-liiga 32 14 12 26 31 6 3 4 7 4 MM 10 0 4 4 13 1977–1978 Tappara SM- liiga 36 14 14 28 48 8 2 2 4 6 MM 9 2 0 2 6 1978–1979 Tappara SM-liiga 36 7 14 21 48 10 2 4 6 4 MM 7 2 1 3 4 1979–1980 HV71 Elitserien 36 5 2 7 23 – – – – – 1980–1981 HV71 SWE II 31 15 14 29 41 – – – – – 1981–1982 Tappara SM-liiga 35 3 6 9 8 11 1 2 3 2 1982–1983 Tappara SM-liiga 16 1 4 5 6 8 4 3 7 6 1983–1984 Tappara SM-liiga 13 0 1 1 0 3 0 1 1 0 1984–1985 EHC Visp NLB 5 1 0 1 2 – – – – – 17 kautta yhteensä SM-sarja/SM-liiga 476 125 129 254 493 50 14 16 30 22 ==Lähteet== * *Marjamäen tiedot Jääkiekkomuseon sivulla * * ===Viitteet=== ==Aiheesta muualla== * Pekka Marjamäen muistokirjoitus Helsingin Sanomissa Luokka:Suomalaiset jääkiekkoilijat Luokka:Vuonna 1947 syntyneet Luokka:Vuonna 2012 kuolleet